Hamsunstugu

Hamsunstugu er et tidligere bolighus i grenda Garmo i Lom kommune. Den er kjent som et kunstnerhjem ettersom forfatteren Knut Hamsun (1859–1952) etter noens mening ble født her, og i alle fall bodde her de tre første årene i livet: fra 1859 til 1862, og senere igjen ett års tid i ungdommen, 1873–74.

Huset ble reist i 1850-årene. Etter at det hadde vært i bruk som bolighus var det i en periode smie på gården Hesthåggån. Det ble tilbakeført til stuebruk i 1950-årene, og åpnet som museum i 1959, til Hamsuns 100-årsjubileum.

Huset er muligens indirekte nevnt i romanen Markens grøde, hvor karakteren Geisler sier: «Jeg husker frå jeg var halvannet år: Jeg stod og svaiet på låvebroen på Oppigard Garmo i Lom og kjendte en bestemt lugt. Jeg kjenner den lugt endda.»

Huset eies i dag av Hamsunlaget i Lom, som arbeider med planer om et servicebygg i tilknytning til huset. Huset ligger 13 km øst for Lom sentrum, langs riksvei 15 mot Otta, og er tilgjengelig for publikum i sommersesongen.

 Se også 
 Hamsund gård
 Nørholm

 Fotnoter 

 Litteratur 
 Norske kunstnerhjem; temanummer av Fortidsvern; nr 3, 2005
 Hamsunlaget i Lom
 Lars Frode Larsen: Den unge Hamsun 1859–1888 (1998) – Les i fulltekst

 Eksterne lenker 


Kategori:Norske kunstnerhjem
Kategori:Byggverk i Lom
Kategori:Museer i Innlandet
Kategori:Kultur i Lom